კეიოს უნივერსიტეტი

კეიოს უნივერსიტეტი () — კერძო კვლევითი უნივერსიტეტი იაპონიაში, რომელიც ტოკიოში, მინატოს რაიონში მდებარეობს. უნივერსიტეტი, რომელიც ერთ-ერთი უძველესი საგანმანათლებლო დაწესებულებაა იაპონიაში, 1858 წელს ფუკუზავა იუკიჩიმ დააარსა. უნივერსიტეტს თერთმეტი კამპუსი აქვს, რომლებიც ტოკიოსა და კუნაგავაშია განლაგებული. სასწავლებელში ათი მოქმედი ფაკულტეტია, მათ შორისაა ლიტერატურა, ეკონომიკა, ბიზნესი და კომერცია, მედიცინა, მეცნიერება და ტექნოლოგია, საპოლიციო მენეჯმენტი და ფარმაცია. მსოფლიო უნივერსიტეტების რეიტინგში კეიოს უნივერსიტეტი მსოფლიოში 34-ე, ხოლო აზიაში მესამე ადგილს იკავებს.

კეიოს უნივერსიტეტი საუკეთესო გლობალური უნივერსიტეტების პროექტის წევრია, რომელიც იაპონიის განათლების, კულტურის, სპორტის, მეცნიერებისა და ტექნოლოგიის სამინისტროს მიერ ფინანსდება. კეიო ერთერთია იმ ორ იაპონურ უნივერსიტეტს შორის, რომელიც მსოფლიო ეკონომიკური ფორუმის გლობალური უნივერსიტეტების ლიდერების ფორუმის წევრია.

უნივერსიტეტი მრავალი გამოჩენილი ადამიანის ალმა-მატერია, კეიოს კურსდამთავრებულებს შორის არიან სამი ყოფილი პრემიერ-მინისტრი, ორი ასტრონავტი და ექვსი ამერიკის ხელოვნებისა და მეცნიერების აკადემიის საერთაშორისო საპატიო წევრი.

კეიოს უნივერსიტეტი გაერთიანებული საგანმანათლებლო სისტემისა და ორგანიზაციის, კეიო გიჯუკუს ნაწილია, რომელიც დაწყებით და საშუალო სკოლებსაც მოიცავს.

უნივერსიტეტის მისია
წარმოგიდგენთ უნივერსიტეტის მისიას, დაფუძნებულს ფუკუზავს სიტყვაზე, რომლითაც  1896 წლის 1 ნოემბერს მან გამოსაშვებ საღამოზე სტუდენტებს მიმართ: 

„კეიო გიჯუკუ არ უნდა დაკმაყოფილდეს მხოლოდ ერთი რიგითი საგანმანათლებლო დაწესებულების წოდებით, იგი უნდა იქცეს ინტელიგენციისა და კეთილშობილების ნიმუშად, რომლის ყველა სტუდენტიც საზოგადოებაში ლიდერი გახდება.“

მარცხნივ|thumb|კეიოს უნივერსიტეტი 1912 წლის მაისში
ისტორია
კეიოს უნივერსიტეტი 1858 წელს ფუკუზავა იუკიჩის მიერ, როგორც კერძო სკოლა დაარსდა. სასწავლებელს კეიო 1868 წელს იაპონიის ისტორიული პერიოდის (1865-1868) პატივსაცემად დაერქვა, რომელიც წინ უსწრებდა მეიძის რესტავრაციას. 1890 წელს კეიომ, როგორც კოლეჯმა დაიწყო ფუნქციონირება. ფუკუზავას მიზანი იყო ავტორიტარული მთავრობის მიერ კონტროლირებადი უნივერსიტეტებისგან განსხვავებით, რომლებიც ეროვნულ მიზნებს ემსახურებოდნენ, თავისუფალ განვითარებაზე დაფუძნებული უნივერსიტეტი შეექმნა.  იაპონიის განათლების სამინისტრომ კეიო უნივერსიტეტად მხოლოდ 1920 წელს აღიარა, რამაც უნივერსიტეტს თავისუფალი და ინდივიდუალურ განვითარებაზე ორიენტირებული  აკადემიური გარემოს ჩამოყალიბების საშუალება მისცა.  იმის გამო, რომ XIX საუკუნის ბოლოდან იაპონიაში უნივერსიტეტების კურსდამთავრებულებს სამთავრო სამსახურში დასაქმების შესაძლებლობები შეეზღუდათ, კეიო თავისი კურსდამთავრებულების კერძო სექტორში დასაქმებაზე გახდა ორიენტირებული.

კვლევითი ცენტრები
კეიოს კვლევითი ცენტრები ქვეყანაში წამყვან პოზიციებს იკავებენ. უნივერსიტეტის 30 კვლევითი ცენტრი ხუთ მთავარ კამპუსსა და სხვადასხვა შენობებშია გადანაწილებული. 1996 წელს კეიოს უნივერსიტეტმა მსოფლიო ქსელის კონსორციუმს უმასპინძლდა, რისთვისაც მასაჩუსეტსის ტექლონოგიების ინსტიტუტსა და კომპიუტერული მეცნიერებების ლაბორატორიას შეუერთდა. კონსორციუმზე მსოფლიო ქსელის თავჯდომარემ, ალბერტ ვეზამ აღნიშნა, რომ „კეიოს უნივერსიტეტი იაპონიაში კომპიუტერული მეცნიერებების საუკეთესო კვლევითი ცენტრია.“

სწავლის საფასური
სხვა ქვეყნებისგან განსხვავებით, იაპონიაში უნივერსიტეტში სწავლის პირველ წელს სწავლის საფასურის გარდა აუცილებელია ჩარიცხვის საფასურს გადახდა, რის გამოც დარჩენილ წლებთან შედარებით, სტუდენტებს პირველი წელი შედარებით ძვირი უჯდებათ. კეიოს უნივერსიტეტში საბაკალავრო პროგრამაზე ჩარიცხვის საფასური 200 ათასი იენია, ხოლო სამაგისტრო პროგრამაზე – 310 ათასი იენი.

სწავლის საფასური ფაკულტეტების მიხედვით იცვლება. ყველაზე ძვირი სამედიცინო სკოლაა, სადაც საბაკალავრო საფეხურზე ერთი სასწავლო წლის საფასური 3.61 მილიონ იენს შეადგენს. აღსანიშნავია, რომ საბაკალავრო საფეხურთან შედარებით, სამაგისტრო საფეხურზე სწავლის საფასური შედარებით იაფია. მაგალისთვისთვის, სოციალური მეცნიერებებისა და ჰუმანიტარული ფაკულტეტის საბაკალავრო პროგრამების წლიური საფასური 1.11 მილიონი იენია, ხოლო სამაგისტრო პროგრამების — 690 ათასი იენი.  


კურსდამთავრებულები
866 კურსდამთავრებულთა ასოციაციაში კეიოს 320 ათასი კურსდამთავრებული ჰყავს. კეიოს გამოჩენილ კურსდამთავრებულებს შორის არიან იაპონიის პრემიერ-მინისტრები: იუნიჩირო კოიზუმი (2001-2006), რიუტარო ჰაშიმოტო (1996-1998) და ცუიოში ინუკაი (1931-1932). აგრეთვე მრავალი კურსდამთავრებული ტოკიოს საფონდო ბირჟის წამყვანი კომპანიის აღმასრულებელი დირექტორია.

რესურსები ინტერნეტში

Keio University, Institute for Advanced Biosciences/TTCK
Shonan Fujisawa Campus
Keio Academy of New York
Keio Organization for Global Initiatives (OGI)

სქოლიო

კატეგორია:იაპონიის უნივერსიტეტები
კატეგორია:უნივერსიტეტები ანბანის მიხედვით